|  |
| --- |
| **INFORMASJON OM BIVIRKNINGER VED KORONAVAKSINERING****PERSONER OVER 16 ÅR** |
| Koronavaksiner beskytter mot alvorlig sykdom, men du kan likevel bli smittet og smitte andre. Koronavaksiner kan gi bivirkninger. **Vanlige bivirkninger er:*** Smerte, rødhet og hevelse på injeksjonsstedet.
* Tretthet, hodepine, diaré, forstørrede lymfeknuter, muskelsmerter, frysninger, leddsmerter, feber, redusert matlyst, kvalme/oppkast.

Disse bivirkningene kan være ubehagelige, men går over etter få dager.Hjertemuskelbetennelse er en sjelden, men alvorlig bivirkning. Tilstanden oppstår hyppigst hos personer under 30 år, særlig hos gutter/menn, og i hovedsak etter 2. vaksinedose. Det er funnet en sammenheng mellom mRNA-vaksinene og kraftige menstruasjonsblødninger. Frekvensen er ennå ikke fastslått. De aller fleste rapporterte tilfellene er lite alvorlige og forbigående.Hvis intervallene mellom dosene blir kortere enn det som er medisinsk anbefalt, vil sjansen for å få vanlige og alvorlige bivirkninger øke. Det er derfor viktig å følge anbefalte intervaller mellom dosene. Les mer om koronavaksinering på [Oslo kommunes nettside](https://www.oslo.kommune.no/koronavirus/koronavaksine/) og [Folkehelseinstituttet](https://www.fhi.no/sv/vaksine/koronavaksinasjonsprogrammet/koronavaksine/).**Kontakt lege eller annet helsepersonell hvis du får uvanlige, kraftige eller langvarige bivirkninger etter vaksinasjon.**  |